Contents
Index 🔎︎

# Introducció de valors

El Calc pot simplificar la introducció de dades i de valors a més d'una cel·la. Podeu canviar alguns paràmetres per ajustar-los a les vostres preferències.

## Introducció manual de valors en un interval de cel·les

Hi ha dues funcions que vos poden ajudar a l'hora d'introduir manualment un bloc de dades.

### Detecció de l'àrea per a files noves

Si vos situeu a la fila que es troba sota una fila d'encapçalament, podreu avançar d'una cel·la a la cel·la següent amb la tecla Tab. Després d'introduir un valor a l'última cel·la de la fila actual, premeu Retorn i el Calc situarà el cursor sota la primera cel·la del bloc actual.

A la fila 3, premeu la tecla Tab per avançar de la cel·la B3 a les cel·les C3, D3 i E3. A continuació premeu Retorn per avançar a la cel·la B4.

### Selecció de l'àrea

Utilitzeu la funció d'arrossegar i deixar anar per seleccionar l'àrea on vulgueu introduir valors, però comenceu a arrossegar des de l'última cel·la i allibereu el botó del ratolí quan hàgeu seleccionat la primera cel·la. Ara podreu començar a introduir valors. Premeu sempre la tecla Tab per avançar a la cel·la següent. No eixireu de l'àrea seleccionada.

Seleccioneu l'àrea que va de la cel·la E7 fins a la cel·la B3. Ara la cel·la B3 estarà esperant que hi feu una entrada. Premeu la tecla Tab per avançar a la cel·la següent de l'àrea seleccionada.

## Introducció automàtica de valors en un interval de cel·les

Vegeu Emplenament automàtic en dades basades en cel·les adjacents.

Temes relacionats

Introducció de fórmules

Aplicació de fulls múltiples

Navegació per les pestanyes dels fulls